als_Latn dik_Latn sag_Latn
Trajneri Mirel Josa, në një bisedë telefonike me “Sport Ekspres”, është shprehur shumë i kënaqur, jo vetëm nga fitorja, por nga fitorja e ekipit dhe gjendja e të tijve. “Së pari, dua të them se e prisja reagimin në këtë moment. Jemi në Spanjë prej më shumë se një jave dhe ishim fokusuar te seancat stërvitore, duke rritur ngarkesën. Normalisht, lojtarët ishin të ngarkuar në miqësoret e para. E prisja që me Fraiburgun të ishim më të çlodhur. Forma e lojtarëve është shumë e mirë dhe kjo më kënaq. Nuk më intereson shumë rezultati, por loja e mirë në grup dhe zbatimi i të gjithë detyrave. Luajtëm mirë dhe kjo është më e rëndësishme për mua si trajner. Në vazhdim do të shikoni Skënderbeun e vërtetë, pasi kemi edhe dy miqësore të tjera”, – ka thënë Josa. Më tej, për ditët e mbetura në Spanjë, trajneri i korçarëve ka shtuar: “Kemi edhe 5 ditë në dispozicion, por në 2 prej tyre do të luajmë miqësore. Tri ditët e tjera do të zhvillojmë seanca të ngjeshura stërvitore. Do ta shfrytëzojmë në maksimum kohën për të marrë më të mirën ndaj kjo fazë dimërore. E rëndësishme është që, kur të kthehemi, të gjithë të jenë në formë”. Përveç trajnerit Mirel Josa, mësohet se edhe presidenti Ardjan Takaj ka mbetur shumë i kënaqur me të tijtë. Ai ka thënë se ky Skënderbe në dy fazat e tjera nuk do të ndalet.
1 Comment
-
URIMET ME TE SINQERTA YJEVE TE SKENDERBEUT PER FITOREN MAGJIKE -0-1- ME FREIBURGUN-GJERMAN-FITORE QE SDO TE HAROHET KURRE JO VETEM NE -KORCE-POR NE GJITHE- SHQIPERINE..–NE MIQESORET E TJERA -DUHET KUJDES MAKSIMAL- PER TU RUAJTUR NGA DEMTIMET-PASI KAMPIONATI DHE KUPA JANE NE PRAG.ME AFRIMIN E -STOJKOV-MUND TE THEMI ME BESIM TE PLOTE SE SKENDERBEU KA KRIJUAR TASHME EKIPIN PRETENDENT NR.NJE -PER FITIMIN E TE DY TROFEVE-..–STOJKOV-OLAYNKA -KRIJOJNE VERET NJE SULM TE RREZIKSHEM DHE TE FRIKSHEM PER CDO KUNDERSHTAR-.-URIMET ME TE SINQERTA PRESIDENTIT TE SHQUAR TE SKENDERBEUT -TAKAJ- PER KETE AFRIM VERTET SHUME CILESOR-….
als_Latn fra_Latn unk als_Latn